
 ΕΛΛΗΝΙΚΗ ΔΗΜΟΚΡΑΤΙΑ 

ΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ, 

ΠΕΡΙΦΕΡΕΙΑΚΗ ΔΙΕΥΘΥΝΣΗ 

Π/ΘΜΙΑΣ & Δ/ΘΜΙΑΣ ΕΚΠΑΙΔΕΥΣΗΣ ΚΡΗΤΗΣ 
ΓΡΑΦΕΙΟ ΣΧΟΛ. ΣΥΜΒΟΥΛΩΝ Δ/ΘΜΙΑΣ ΕΚΠ/ΣΗΣ ΡΕΘΥΜΝΟΥ 
Δ/νση : Κ. Παρρέν-Σιγανού 4 74100 Ρέθυμνο 

Τηλέφ/φαξ: 28310 28.442/6932479101 
e-mail SXOLS@DIDE.RETH.SCH.GR
	 Ρέθυμνο, 14-10-2016 

Αρ. πρωτ. 855
Προς 
ΓΥΜΝΑΣΙΑ ΠΕΡΙΦΕΡΕΙΑΚΗΣ ΕΝΟΤΗΤΑΣ ΡΕΘΥΜΝΟΥ
Κοιν. 
1. Περιφερειακή Διεύθυνση Εκπαίδευσης Κρήτης 

2. Διεύθυνση Δευτεροβάθμιας Εκπαίδευσης Ρεθύμνου 



Θέμα: Οδηγίες και υλικό για την συμμετοχή των σχολείων στο διαδικτυακό διαγωνισμό για το Ολοκαύτωμα του Αρκαδίου
Aξιότιμοι διευθυντές /ντριες ,

Εκ μέρους της οργανωτικής επιτροπής θα ήθελα να ευχαριστήσω εσάς τους καθηγητές  και τις ομάδες των μαθητών,  που δήλωσαν συμμετοχή στον γ’ διαδικτυακό διαγωνισμό μαθητών με τίτλο το «Προς Αρκάδι : 1866 μηνύματα σε 150 βήματα» 

Οι γρίφοι θα είναι όλοι προσβάσιμοι από τους μαθητές ηλεκτρονικά το πρωί της Δευτέρας 7 Νοεμβρίου στις 8.30. Είναι απαραίτητοι οι ομάδες/τμήματα που θα συμμετέχουν να έχουν πρόσβαση σε τρεις τουλάχιστον υπολογιστές με σύνδεση στο ιντερνετ. Η πρόσβαση σε χώρο του σχολείου με υπολογιστές πρέπει κατά προτίμηση να είναι διαφορετικός για κάθε ομάδα ώστε να εξασφαλίζεται η ιδιωτικότητα της κάθε διαγωνιζόμενης ομάδας .
Οι μαθητές/τριες  θα κληθούν να λύσουν γρίφους που θα αναφέρονται σε γενικές γραμμές στην Κρητική επανάσταση του 1866  και την  λογοτεχνία που αναφέρεται στο Αρκάδι («Παντέρμη Κρήτη»), τη μονή Αρκαδίου  και γενικά σε υλικό που συνεχώς συμπληρώνεται και βρίσκεται αναρτημένο στην ιστοσελίδα :    http://arkadi150.3lykreth.gr/  Ενημερώσεις και νέα και χρήσιμους συνδέσμους μπορούν να βρουν οι ενδιαφερόμενοι και στην σελίδα του facebook Αρκάδι 150 χρόνια μετά https://www.facebook.com/arkadi150/ 
Επειδή ο διαγωνισμός θα βασιστεί σε μεγάλο μέρος του σε πληροφορίες  που βρίσκονται στην ιστοσελίδα, είναι απαραίτητο οι μαθητές  να έχουν προηγουμένως μελετήσει το υλικό της ιστοσελίδας και να έχουν εξοικειωθεί με το περιβάλλον Google maps στο οποίο είναι οργανωμένο το «Κυνήγι». Για το σκοπό αυτό θα μπορούσε ο καθηγητής πληροφορικής να αφιερώσει λίγο χρόνο για την εξοικείωση των μαθητών . Τεχνικές οδηγίες για την εγγραφή στην πλατφόρμα  του διαγωνισμού θα αποσταλούν αναλυτικά αργότερα   . 
 Όσα σχολεία δεν έχουν ακόμη εγγραφεί μπορούν να στείλουν την εγγραφή τους μέχρι τις 18 Οκτωβρίου 2016
 Σας ευχαριστώ πολύ για την συνεργασία . Καλή επιτυχία στους μαθητές σας

